2002-03 मायथायसोयाव बै समनि गाहाइ मन्थ्रि बाजपेयीनि इष्ट वेष्ट करिदरनि गुजराटनि बाहागोखौ बेखेवदोंमोन। बिनि बेसेबा बोसोरनि उनावबो शिलचरसिम लामाया बानाय जायाखै । मानोना NHAI नि दानब आखुनि थाखायनो। आसाम थामहिनबा सा-सानजायाव गोबाव खालामनानै बिथांखिनि खरसाखौ बांहोनानै रां जाख्ल’ना ओनसोलखौ खोमसिसिम नारनानै हरदों। बाजपेयीआ बेखेवनाय समावनो जोंनि लामाफोरनि खामानिआ जानाय मोनब्ला जों दा दाइन लेननि बाथ्रा साननो हागौमोन । थारैनो गोजाम मोनसे र’डखौ आरो 31 नम्बर लामाया दाइन लेन थानाय खालामनो समा सफैबाय। नाथाय जेब्लासिम जोंनि फरलेन लामाया जागोन आरो दाइन सारिनि गोनांथि जागोन अब्लासिम हादरनि गुबुन बाहागोफोरा बेसेबा गोजान आवगाय लांनानै गोजान सहैगोन। लामाया जौगानायनि लामा । साननैसो सिगां शिबसागर जिलानि बरसहकी गामिसिम दावबायारिफोर थांगोनखौ मिथिनानै रायजोफोरा गोजोननाय मोनदों। गासैनिबो गोसो मोदोम दुंखांनायखौ नुनानै दिचांपानी बौद्ध बिहारनि मावफारियाफोराबो रंजाखांनानै बुंबाय जे आलासिफोरा फैब्ला बिसोरनियावबो फाखोसे हाबलांनो हागोन ! ओनसोलाव मोनसे रंजानायनि बाथ्रा । मानोना मिथिगौना ? चेपननिफ्राय सोनारिसिम लामाखौ पिडब्लिउडिआ जोबोर मोजाङै लुनानै होदों। लामानि सेर-सेर गोबां गला आरो हाथायबो जाहांदों । सोरखारा लामायाव खामानि होबाय । दा रायजोफोरा गावनो खामानियाव नांथाबनानै गावनि गसंनायनि राहाखौ गावनो खालामनानै लानायनि अनगा गुबुनखौबो आथिङाव गसं होबाय । आमेरिकानि हादरगिरि केनेडीया बुंदोंमोन- American roads are not good because America is rich, but America is rich because American roads are good. बे बाथ्रा सिरिखौ नीतिन गाडकारीया बांसिनै बुङो ।